L'apartament té unes vistes genials de la Torre Eiffel. Durant el dia, és una zona molt animada, però a la nit és més inhòspita i recomano tenir clares les direccions per no fer voltes sense sentit. L'apartament és tal i com apareix a les fotos, tot i que a les fotos dona la sensació de ser més gran del que realment és. Té tot el que es necessita per passar una bona estada a París, i amb tots els serveis que indicava a la web (xampú, gel del cos, mantes, tovalloles, assecador, rentadora, WiFi, i tots els estris necessaris per a cuinar).
A més, el William ens va deixar dues ampolles d'aigua a la cuina de l'apartament que ens van ser realment útils.
És veritat que l'apartament té ascensor, tot i que realment petit (entenc que és una cosa típica dels apartaments antics a París). Per entrar a l'edifici de l'apartament, és necessari polsar una contrasenya a la porta d'entrada (que el William ens va facilitar el mateix matí del viatge), després s'havia d'obrir una porta abans d'arribar a l'ascensor, i per últim, ja s'obria la porta del propi apartament. El primer matí, quan sortíem per la porta, vam veure que a l'entrada de l'apartament (entre la porta del carrer i la porta per arribar a l'ascensor), vam trobar-hi un indigent dormint. Però ja no el vam veure més la resta de dies.

El William ens va recomanar una cafeteria molt a prop de l'apartament (Le Petit Cler), que és realment genial per esmorzar i agafar forces abans de sortir a passejar per París.

En definitiva, l'apartament del William és molt acollidor. En el meu cas, era el primer cop que anava a París i tenia clar que volia allotjar-me a algun lloc amb vistes a la Torre Eiffel. Si el que voleu és despertar-vos i anar-vos a dormir amb una vista meravellosa de la Torre Eiffel, aquest ha de ser el vostre allotjament.

A més, el William ens va anar enviant missatges durant tot el viatge per assegurar-se que tot ens anava bé. El William és una persona molt atenta.